John Candy

John Franklin Candy (31. lokakuuta 1950 Newmarket, Ontario – 4. maaliskuuta 1994 Durango, Meksiko) oli kanadalaissyntyinen näyttelijä. Hän oli erikoistunut koomisiin rooleihin: epäonnisiin ja kömpelöihin, mutta rakastettaviin hahmoihin. Koko elämänsä ylipainosta kärsinyt Candy kuoli sydänkohtaukseen kuvausmatkalla Meksikossa alkukeväästä 1994.

 Ura 
 Alkuvaiheet 
John Candy syntyi Newmarketissa, Kanadan Ontariossa, Evangeline (o.s. Aker) ja Sidney James Candylle.http://www.filmreference.com/film/48/John-Candy.html John Candy Biography  Candylla on myös vanhempi veli, Jim, jonka kanssa hän varttui Ontariossa. Heidän isänsä menehtyi sydänkohtaukseen 35-vuotiaana. Candy kävi koulua Neil McNeil High Schoolissa, katolisessa koulussa, jossa hän pelasi jalkapalloa.

Candyn ensimmäinen elokuvarooli oli vuoden 1973 elokuvassa Class of '44, jossa hän näytteli pienessä, lopulta pois leikatussa kohtauksessa. Myöhemmin Candy näytteli myös lukuisissa muissa pienen budjetin elokuvissa 1970-luvulla.

Vuonna 1976 Candy esiintyi näyttelijä Rick Moraniksen kanssa Peter Gzowskin talk show’ssa Ninety Minutes Live.

 1980-luku 
Candy teki läpimurtonsa julkisuuteen suositussa sketsisarjassa Second City Television. Hän näytteli siinä vuodesta 1981 vuoteen 1984, jolloin sarja lopetettiin. 1980-luvulla Candy ryhtyi näyttelemään aktiivisesti myös elokuvissa, joista ensimmäinen oli Steven Spielbergin ohjaama 1941 – Anteeksi, missä on Hollywood?. Hän näytteli myös ehdonalaisvalvojaa kulttimaineen saaneessa The Blues Brothers -elokuvassa.

Vuonna 1987 Candy näytteli toisen tunnetun koomikon Steve Martinin kanssa elokuvassa Vauhdilla Chicagoon, jota näyttelijät pitivät parhaina suorituksinaan. Elokuva saikin kriitikoilta todella hyvän vastaanoton.http://www.rottentomatoes.com/m/planes_trains_and_automobiles/  Vuonna 2002 Total Film -lehti äänesti Vauhdilla Chicagoon -elokuvan kymmenen parhaan komediaelokuvan joukkoon.

 1990-luku 
Kehnosti menestyneiden elokuvien (muiden muassa Kaistapäiden kaupunki, Ojasta allikkoon ja Huijareitten paratiisi) vuoksi Candyn ura kääntyi 1990-luvun alussa laskuun. Hän päätti elävöittää uransa uudelleen esiintymällä enemmän vakavissa rooleissa. Vuonna 1991 Candy näytteli romanttisessa draamakomediassa Äitini on naiseni, joka nosti hänen uraansa jälleen eteenpäin. Candyn viimeiseksi elokuvaksi jäi komedia Pekonia kanadalaisittain.

 Kuolema 
Koko elämänsä ylipainosta kärsinyt Candy kuoli 43-vuotiaana sydänkohtaukseen kuvausmatkalla Meksikossa 4. maaliskuuta 1994.

Hieman ennen kuolemaansa Candy oli alkanut huolehtia terveydestään paremmin lopettamalla tupakanpolton ja alkamalla pudottaa painoaan. Hänen suvussaan oli esiintynyt ennenkin sydänsairauksia, ja lääkärit olivat varoitelleet Candya useaan otteeseen ennen hänen dieettiään. 18. maaliskuuta 1994 pidettiin John Candyn muistotilaisuus, jonka tuotti hänen entinen kiertelevä koomikkoryhmänsä The Second City. Tapahtuma televisioitiin suorana Hamiltonista Kanadasta.

 Filmografia 
 Vuosi  Suomenkielinen nimi  Alkuperäinen nimi  Rooli 1973 Class of ’44  Paule 1975 It Seemed Like a Good Idea at the Time  Kopek 1976 Tunnel Vision  CooperThe Clown Murders  OllieFind the Lady  Kopek 1978  Vaarallista kaksoispeliä  The Silent Partner  Simonsen 1979  Löytötavaraa  Lost and Found  Carpentier 1941 – Anteeksi, missä on Hollywood?  1941  Foley 1980  Kauhun kierre  Double Negative  JohnThe Courage of Kavik, the Wolf Dog  PinkyThe Blues Brothers  Burton Mercer 1981  Natsat  Stripes  OxHeavy Metal  äänirooleja 1983  Faijalla hommat hanskassa  National Lampoon’s Vacation  Lasky Berserk – raivopää   Going Berserk  John Bourgignon 1984 Splash  Freddie Bauer 1985 The Last Polka Yosh ja Pa Shmenge Wow! Mikä perintö!  Brewster's Millions  Spike Nolan Seesamikadun kaverit: Iso lintu pulassa  Sesame Street presents Follow That Bird  State Trooper Summer Rental – pakkoloma  Summer Rental  Jack Chester Apua, meitä autetaan!  Volunteers  Tom Tuttle 1986  Aseistettu ja hirveen vaarallinen  Armed and Dangerous  Frank Dooley Pieni kauhukauppa  Little Shop of Horrors  Wink Wilkinson 1987  Avaruusboltsit  Spaceballs  Barf Vauhdilla Chicagoon  Planes, Trains & Automobiles  Del Griffith 1988  Vauva tulossa  She’s Having a Baby  Chet Ripley (cameo) Terve menoa!  The Great Outdoors  Chet Ripley Täyttä laukkaa  Hot to Trot  Don 1989  Kanuunankuularalli jyrää taas  Speed Zone!  Charlie Cronan Kuka on Harry Crumb?  Who’s Harry Crumb?  Harry CrumbUncle Buck  Buck Russell 1990 Masters of Menace  kuorma-autonkuljettaja (cameo) Yksin kotona  Home Alone  Gus Polinski Bernard ja Bianca Australiassa  The Rescuers Down Under  Wilbur (ääni) 1991  Kaistapäiden kaupunki  Nothing But Trouble  Dennis 1991  Villi yö  Career Opportunities  C.D. Marsh Äitini on naiseni  Only the Lonely  Danny Muldoon Ojasta allikkoon   Delirious  Jack Gable JFK – avoin tapaus  JFK  Dean Andrews 1992  Huijareitten paratiisi  Once Upon a Crime...  Augie MoroscoBoris and Natasha  Kalishak 1993  Katapultti Henry  Rookie of the Year  Cliff Murdouch Kelkkajengi  Cool Runnings  Irv 1994 Hostage For A Day  Yuri Petrovich Wagons East – eli kuinka Villi Länsi hävitettiin  Wagons East!  James Harlow 1995  Pekonia kanadalaisittain  Canadian Bacon  seriffi Bud Boomer

 Lähteet 

 Aiheesta muualla 


 JohnCandy.com - The home of everything John Candy 

Luokka:Kanadalaiset elokuvanäyttelijät
Luokka:Kanadalaiset koomikot
Luokka:Vuonna 1950 syntyneet
Luokka:Vuonna 1994 kuolleet
Luokka:Seulonnan keskeiset artikkelit